Γουίλιαμ Ρότζερ Πάτον

Γονείς / Οικογένεια

Ήταν σκωτσέζικης καταγωγής. Γεννήθηκε στις 2 Σεπτεμβρίου 1857 στο Παλαιό Μακάρ (Αμπερντήν, Σκωτία), γιος του Τζον Πάτον (John Paton) (1818-1879) και της Ελίζας Ντέμπορα Μπερνέτ (Elisa Deborah Burnett) (1823-1860).
Ο πατέρας του, Τζον Πάτον (από το Φέρατσι - Ferrachie και το Γκράντχολμ - Grandholme ή Γκράντχόουμ - Grandhome) σπούδασε στο Κολλέγιο Ήτον (Eton College) και ήταν στρατιωτικός, αρχικά στην Aberdeenshire militia ως λοχαγός και αργότερα συνταγματάρχης, καθώς και ως αντισυνταγματάρχης του Αμπερντινσάϊρ (Aberdeenshire) και δικαστής (magistrate). Η μητέρα του ήταν κόρη του Τόμας Μπερνέτ (Thomas Burnett) του Κέππλστον (Kepplestone), και αυτή από το Αμπερντινσάϊρ. Παντρεύτηκαν στις 11 Ιουνίου 1844  και έκαναν πέντε παιδιά, τέσσερις κόρες (Μαίρη-Λουίζα, Ίντα-Μάργκαρετ-Έλεν, Σάρα-Ματίλντα και Ελισάβετ-Μπέρτα) και τον Γουίλιαμ Ρότζερ, (τέταρτο από τα πέντε παιδιά). Ο Γουίλιαμ Ρότζερ Πάτον γεννήθηκε στην οδό Chanonry, 10, στο Παλαιό Αμπερντήν, στις 9 Φεβρουαρίου 1857. Η μητέρα του πέθανε τρία χρόνια αργότερα, στις 24 Φεβρουαρίου του 1860 σε ηλικία 37 ετών. Το 1862, ο πατέρας του παντρεύτηκε την Κάθριν Μάργκαρετ Λούμσντεν (Catherine Margaret Lumsden), κόρη του συντ. Λούμσντεν.

Σπουδές

Εκπαιδεύτηκε στο ίδιο κολλέγιο με τον πατέρα του, στο Κολλέγιο Ήτον (Eton College) στην Οξφόρδη από το 1871-1873, ως εσωτερικός στο Edward Peake Rouse's house και στη συνέχεια στο Oscar Browning's. Στις 23 Οκτωβρίου 1876, σε ηλικία 19 ετών έγινε φοιτητής στο University College, Oxford, όπου πήρε το πρώτο πτυχίο σε «Classical Moderations» το 1877. Το επόμενο έτος, το 1878, άλλαξε κατεύθυνση και σπούδασε νομικά στο Middle Temple, στο Λονδίνο. Στη συνέχεια άλλαξε πάλι, επιστρέφοντας στην Οξφόρδη και απέκτησε τρίτο πτυχίο σε Classic «Literae Humaniores» το 1880. Αν και δεν έλαβε κλήση να εργαστεί ως δικηγόρος, συνέχισε να έχει σχέση με το Middle Temple μέχρι το 1884.
Μετά από τη συνεργασία του με το Γερμανικό Αυτοκρατορικό Αρχαιολογικό Ινστιτούτο, το γερμανικό πανεπιστήμιο της Χάλλε του απένειμε διδακτορικό δίπλωμα το 1900.

Γάμος και ζωή στο Νότο

Παντρεύτηκε το 1885 με την Ειρήνη Εμμ. Ολυμπίτη (1869/70-1908,  αδελφη του Εμμανουήλ Ιω. Ολυμπίτη, δημάρχου της Καλύμνου), μια γυναίκα από το νησί της Καλύμνου που είχε ένα σπίτι και περιουσία στη Μύνδο (Gümüşlük) επίσης, αλλά αργότερα μετακόμισε στη Χίο και τη Λέσβο, έτσι ώστε οι γιοι του μπορούσαν να παρακολουθήσουν το γυμνάσιο εκεί. Είχε δύο γιους και δύο κόρες: Τον Τζορτζ Πάτον (George Paton) (Μύνδος, 13 Αυγούστου 1886 -?), τη Θέτιδα Πάτον (Thetis Paton) (21 Νοέμβρη, 1887, Woodside, -?), τον Τζον Ντέιβιντ Πάτον (John David Paton), (1890 -1922) και την Σεβαστή ή Αουγκούστα Πάτον (Sevastie -Augusta Paton) (1900, Μύνδος-1989) που παντρεύτηκε τον βαρώνο Γιάνος Κεμένυ János Kemeny, Ούγγρο συγγραφέα, σκηνοθέτη θεάτρου και δραματουργό.
Ο Γουλιέλμος Ρότζερ Πάτον (William R. Paton) εμφανίζεται ως κάτοικος στο Βαθύ της Σάμου, από το 1897 έως το θάνατό του, το 1921, από έναν αριθμό περιοδικών που δείχνουν αυτή τη διεύθυνση και ορισμένα από τα δημοσιευμένα γράμματα του. Στην πραγματικότητα εγκαταστάθηκε στην Σάμο το 1911, αρκετά μετά τον θάνατο της πρώτης του γυναίκας, όταν ξαναπαντρεύτηκε με την Κλειώ, κόρη του Ιωάννη Νομικού, μια χήρα από τη Σμύρνη.
Απεβίωσε στις 21 Απριλίου 1921 στο Βαθύ της Σάμου.